Doom (2016)

**"Doom"** on 2016. aastal välja antud esmaisikuline tulistamismäng, mis on arendatud id Software poolt ning selle andis välja Bethesda Softworks. Tegu on esimese suurema osaga "Doomi" sarjast pärast 2004. aasta "Doom 3". 

Mängu oli kohe pärast väljalaskmist võimalik mängida PlayStation 4, Windowsi ja Xbox One'i platvormidel. Koos Panic Buttoniga lisati mäng ka 2017. aasta novembris Nintendo Switchile ning Google Stadiasse 2020. aasta augustis. Mängijad kehastavad nimetut kosmose merejalaväelast, keda kutsutakse ka “Doom Slayeriks”, võideldes deemonlike jõududega energiakaevanduses Marsil ja põrgus. 

"Doom" kuulutati välja nime "Doom 4" all 2008. aastal ning seda versiooni arendati laialdaselt enne 2011. aastani, mil otsustati teha mängule *restart*. Uus mängu versioon kuulutati välja lihtsa nimega "Doom" 2014. aastal. Seda testisid kliendid, kes tellisid ette 2014. aasta MachineGamesi mängu "Wolfenstein: The New Order" ning ka lai üldsus. Muusika komponeeris Mick Gordon, koos Richard Devine panusega. "Doomil" on ka mitme mängijaga mängitav versioon ning võimalus ise tasemeid teha ja töödelda kasutades SnapMapi tehnoloogiat. 

"Doom" sai väga head tagasisidet nii kriitikutelt kui ka mängijatelt. Selle üksikmängija kampaania, heliriba ning mängu olemus said märkimisväärselt kiita, samal ajal kui mitmikmängu versiooni kritiseeriti. "Doom" oli väljalaske nädalal Põhja-Ameerikas ja Suurbritannias läbimüügilt teine videomäng, ning 2016. aasta mai lõpuks oli seda lauaarvutile müüdud üle 500 000 eksemplari. Mängule loodi järg "Doom Eternal", mis avaldati 2020. aasta märtsis. 

## Mängu olemus
"Doom" on esmaisikuline tulistamismäng. Mäng koosneb kiirest liikumisest ning pöörasest võitlemisest agressiivsete ja mobiilsete vastastega, lisaks mängu keskkonna avastamisele kasutades topelthüppeid ja kaljunukkidel ronimist.  Mängu läbimiseks on antud kaasa arsenal relvi, mis on saanud mõjutusi "Doomist" ja "Doom II-st", nagu näiteks kettsaag ja BFG 9000, mida kasutada, et hävitada surnud ja deemonlike vastaseid, kes on ka saanud inspiratsiooni originaalsetest "Doomi" mängudest. Relvi pole vaja laadida ning neid saab modifitseerida erinevate juppidega, mida leitakse mängu kampaaniat läbides. 

Selleks, et taas täita oma ressursse, peab mängija kas maast esemeid korjama või vaenlasi tapma. Elusid on võimalik saada tagasi kasutades “Glory Kill” mehhanismi, kus vigastatud vaenlased on uimastatud ning neid saab lühikese lähivõitluse animatsiooniga tappa.  Laskemoona on võimalik saada kasutades mootorsaagi vaenlase peal, mis tapab nad kohe, kui mootorsaes on piisavalt kütust.

Ühe mängija kampaanias on kokku 13 taset, mis sisaldavad mitmeid radu ning avatud piirkondi kus mängijad saavad leida kogutavaid kujukesi, saladusi ning uuendusi oma varustusele. Võimalik on leida Doomguy kujukesi ning faile, mis aitavad loole kaasa. Mängus on võimalik leida ka viiteid teistele mängudele ja filmidele: "Commander Keen", "The Elder Scrolls V: Skyrim", "Fallout 4", "Terminaator 2" ning varasematele "Doomi" mängudele. Igal tasemel on leitav kang, mis avab piirkonna originaalsetest mängudest. 2016 oktoobris lisati ka uus mänguversioon, kus kõik uuendused on mängu algusest juba olemas.

### Mitmikmäng
"Doom" toetab veebipõhist mitmikmängu. Võimalik on mängida Team Deathmatchi ning selle variatsiooni Freeze Tag, kus kaotanud mängijad külmutatakse jäässe ning tiimikaaslased saavad neid taas ellu äratada  ja Soul Harvest, kus mängijad peavad võidetud vastaste ‘hinged’ üles korjama; Warpath, variatsioon King of the Hillist, kus küngas liigub ringi; Clan Arena, tiimipõhine mäng, kus viimane ellujääja võidab; ja Domination, kus tiimid peavad üle võtma ja hoidma kolme asukohta. Mängijad saavad kasutada kahte relva, mille nad valivad mitmikmängule omaste relvade seast.  Nad saavad mängu ajal korjata üles erinevaid boonuseid ning ruune mis muudavad neid erinevateks deemoniteks. 

### Tasemete loomine
"Doomis" on võimalik ka ise tasemeid luua ja töödelda SnapMapi tööriistaga.  Mängijad saavad olemasolevaid objekte kasutades luua nii üksi kui ka mitmekesi mängitavaid uusi tasemeid, millele on võimalik lisada ka vaenlasi, välja arvatud bosse, ja nende tehisintellekti ning erinevaid seadeid muuta. Mängijad saavad enda loodud tasemeid hiljem jagada nendega, kes jätavad neile oma hinnanguid.

## Sisukokkuvõte
"Doomi" tegevus toimub Marsil, kus Union Aerospace Corporation (UAC) haldab asutust, et koguda energiat, mis immitseb Põrgust, alternatiivsest dimensioonist, kus elutsevad agressiivsed deemonid. Maal oleva energiakriisi lahendamiseks lõi UAC Argent Toweri, et Põrgust saadud energiat Argent energiaks muuta, see aga halvendab töötajate vaimset tervist ning võimaldab liikuda Põrgu vahel. Pärast seda, kui avastati et Argent energial on omadused, mis ületavad arusaama füüsikast, hakkas UAC tegelema Argent energia, Põrgu ning selles pesitsevate deemonite uurimisega, keda töötajad hakkasid kummardama ning küberneetiliselt muutma.

Asutust juhib Samuel Hayden, UAC teadlane, kes liigutas oma teadvuse robotkehasse, pärast Argent Toweri ehitamisel saadud surmavat ajuvähki. Lisaks energia eraldamisele ja töötlemisele, Hayden organiseerib ekspeditsioone Põrgusse, et tuua tagasi deemoneid ja esemeid uurimiseks. Nende seas on ka sarkofaag, mis sisaldab mängija tegelast, olendit, keda kutsutakse Doom Slayeriks ning kardetakse tohutult, koos tema rüüga, Praetor Suit. Haydenile on abiks VEGA, eneseteadlik tehisintellekt, mis kontrollib asutust. UAC uurimistööd biomehhaanika valdkonnas juhib Olivia Pierce, Haydeni protežee, kellel arenes Marsil töötades skolioos, mille tõttu sõmis ta pakti deemonitega, et avada portaal Marsi ja Põrgu vahel ning lasta deemonitel inimkond üle võtta.

### Süžee
Täpsustamata ajahetkel avab Pierce portaali deemonitele, kes võtavad üle asutuse ning tapavad peaaegu kõik töötajad. Nende peletamiseks otsustas Hayden äratada Doom Slayeri, kes võtab tagasi oma rüü ning algselt ignoreerib Haydeni palveid. Olles jäetud ilma informatsioonist, nõustus ta Haydenit aitama ning sai endale abiliseks VEGA. Pärast asutuse tuuma puhastamist deemonitest ning valukoja kokku varisemise peatamist, jälitab Slayer Pierece’i mööda torni üles, hävitades tee peal infrastruktuuri, mis on Argent energia tootmiseks hädavajalik. Torni tipus avab Pierce Argent energia kogumiseks loodud seadme abil portaali põrgusse, hävitades torni ning saates Slayeri tagasi Põrgusse. 

Põrgus võitleb Slayer, et jõuda tagasi hauda, kus ta vangistatud oli, ja teleportatsiooniseadmeni, et pääseda taas Marsile. Slayer otsib üles Haydeni kontori, kus ta lisab Doom Slayeri rüüle ka teleportatsiooniseadme, et mugavamalt ringi liikuda. Hayden räägib ka Helix Stone’ist, artefaktist, mida kasutati, et uurida ja koguda Argent energiat ning mis asetseb Pierce’i kontoris. Sinna jõudes uurib Slayer kivi ning saab teada ka Kaevust, mis hoiab portaali töös, ning Crucible’ist, maagilisest mõõgast. Et saada Kaevuni, peab ta uuesti käima läbi Põrgust ja võitlema Küberdeemoniga. Pärast ta hävitamist läbib slayer labürindi, et saada endale Crucible.  

Hayden teleporteerib Slayeri asutusse Marsi jäätunud põhjapoolele, kus pesitseb Vega tuum, mida ta plaanib õhku lasta, et tekitada piisavalt suur plahvatus ja saata Slayeri Kaevu. Slayer laseb tuuma õhku ning loob koopia VEGA-st enne plahvatust. Kaevu sisenedes kasutab ta Crucible, et hävitada Kaevu energiaallikas ning seisab vastu Pierce’ga, keda deemonid reetsid, muutes ta Põhiämblikuks. Pärast ta hävitamist teleporteeritakse Slayer taas Marsile, kus Hayden konfiskeerib Crucible, et jätkata Argenti energia uurimist. Et Slayer teda uurimistöö juures ei segaks, teleporteerib Hayden ta täpsustamata asukohta. 

## Mängu areng

### "Doom 4"

Pärast "Doom 3" väljalaskmist 2004. aastal hakkas id Software tegelema uue intellektuaalse omandiga, "Rage", ning proovisid ka "Doom" sarja teisele arendajale litsentsida nagu nad tegid ka Wolfensteiniga. Kuid 2007. aastal hakkas id tegelema "Doom 4" arendamisega. Stuudio, kus oli "Doom 3" väljalaske ajal vaid 19 töötajat, võitles raskustega proovides samal ajal välja arendada kahte mängu: "Rage" ja "Doom 4". Esimest korda kuulutati "Doom" välja töökuulutustes id veebilehel 2008. aasta 7. mail nime all "Doom 4". Kuid 23. juunil 2009, ZeniMax Media, Bethesda Softworksi emafirma omandasid ning kuulutas, et Bethesda annab välja nende tulevased mängud. Id kunstiline juht Tim Willits väitis, et see koostöö võimaldab firma jagada kahte tiimi, ning mõlemad tegelevad paralleelselt oma projektidega. 2009 aprillis küsiti id tegevdirektor Todd Hollensheadilt kas "Doom 4" on "Doom 3" järg või uuendatud versioon originaalist, ning ta eitas mõlemat.

"Doom" 4 lugu pidi alguses olema kirjutatud Briti ulmekirjaniku Graham Joyce poolt. Mäng pidi toimuma Maal ning oli kirjeldatud kui uus võte "Doom II-st". 2016. aasta dokumentaalfilmis võrdles "Doom" loovjuht Hugo Martin "Doom 4" 1997. aasta filmiga Contact, ning kirjeldas et mäng räägib põrguliku sissetungi globaalsest mõjust. Mängu mõjutasid Call of Duty esmaisikulised tulistamismängud, mis sisaldavad passiivselt elude regenereerimist, katte kasutamist, et kaitsta mängijat  ning lavastatud vahestseenid; arendajad ja fännid kutsusid seda naljaga “Call of Doom”. "Rage" sai 2011 aastal vastanduvat tagasisidet.  Id ja Bethesda tundsid, et "Doom" on võõrandunud algversioonist ning otsustasid seda algusest pärast uuesti arendama hakata.

3. aprillil 2013. aastal tegi Kotaku paljastuse, mis kirjeldas "Doom 4" kui mängu, mis on lõksus ‘arendamispõrgus’ ning halvasti hallatud. Bethesda turundamise asepresident Pete Hines tunnistas samal päeval, et mängu loomisel on tekkinud raskusi. Willits väitis 2013. aasta augustis IGN intervjus, et enne 2011. aastat oli mängul identiteedikriis. Samal kuul teatas Willits, et neil ei ole võimalik avalikkusele väljastada mängu arengu ajakava.

### Doom

10. juunil 2014 esitas Bethesda E3 2014 festivalil ning seejärel id aastasel kokkutulekul QuakeCon-il treileri, kus tuli välja, et "Doom 4" nimetati ümber lihtsalt "Doomiks" ning tegu on sarja rebuudiga. Id valis Strattoni mängu juhatajaks ning palkas Hugo Martini loomejuhiks 2013. augustis.  Tiago Sousa, teadus ja aredustegevuse peainsener Crytek-is, hakkas juhtima id Tech 6 mootori loomist "Doomile". Stratton, Martin ja id kasutasid originaalseid "Doomi" mänge mallina, mille järgi nad lõid uue mängu kunstilise poole ning mängu olemuse, hüljates "Doom 3" venivuse ja õudusmängu meenutava tonaalsuse. Stratton rõhutas, et id tahab “olla tõetruu originaalse mängu pärandile”. Willits selgitas, et "Doom" on üles ehitatud originaalse mängu emotsionaalsele tuumale.

"Doomi" arendusel pöörati peamiselt rõhku mängu võitlustegevusele, mida kutsuti ka ‘push forward combat’. “Glory Kill” mehhanism arendati välja varakult ning see sai mängu lahingutele väga oluliseks osaks. Et suunata mängijaid olema agressiivsem, premeeris id Glory Killi ja kettsae kasutamist andes mängijale vajalikke ressursse. Ka mängu tasemed olid loodud nii et julgustada mängijat võitluse ajal ringi liikuma. Lisaks meenutasid vaenlased juba originaalsetest "Doomi" mängudest tuttavaid tegelasi.

Id asetas vähem rõhku mängu loole, mille kirjutas Adam Gascoine. Noclipiga rääkides väitis Martin, et lugu oli üks viimased osi, millega nad mängu loomisel tegelesid ning tema ja Gascoine soovisid luua kergema ja eneseteadliku narratiivi; mäng algab tsitaadiga 1996. aasta koomiksist, kus parodeeritakse "Doomi". Martin oli loo osas inspiratsiooni saanud sellistest põnevusfilmidest nagu "RoboCop" (1987), "Evil Dead 2" (1987) ja The Last Boyscout (1991) ja Ameerika maalikunstniku Frank Frazetta töödest.

"Doomi" mitmikmängu versioon arendati koos Certain Affinityga, kuigi nende teed läksid lahku pärast mängu väljalaskmist, et id saaks töötada Windowsi versioonil ning lisada uusi elemente nagu näiteks privaatsed mängud, muudetavad seaded ning sohi tegemist tuvastav süsteem. BattleCry Studios aitas neid mängu väljalaske järgsete mitmikmängu uuendustega. SnapMap tehnoloogiat aitas arendada Escalation Studios. Mängule lisati ka võimalus teha pilte, hoides relvi pildi keskel justkui originaalsetes mängudes ning tugi Vulkan API-le. Tänu Vulkanile sai ka vanemal riistvaral kõrgema kaadrisagedusega mängida. Edaspidi oli märgata kuni 66% arengut AMD graafikakaartide kaadrisagedusega, ning väiksemat arengut Nvidia graafikakaartidega.

### Heliriba
Mängu heliriba komponeeris Austraalia muusik ja helilooja Mick Gordon, koos Ameerika elektroonilise muusiku ja helikujundaja Richard Devine'iga. Gordon kohtus id-ga nende Dallase peakontoris 2014 aasta keskel, et arutada Doomi helipala loomist. Kohtumisel öeldi Gordonile, et ta ei kasutaks kitarre ega ei looks metal muusikapala, hoolimata sellest et originaalsel mängul oli taustal Bobby Prince loodud metal-heliriba, kuna id tundis et see žanr on kulunud. Gordonit julgustati kasutama süntesaatoreid ning ta kasutas neid, et luua heli mida Argent energia võiks tekitada.  Pärast 6–9 kuud ainult süntesaatorite kasutamist veenis ta id-d et nad lubaks tal ka kitarre kasutada ning hakkas nende heli muutmisega eksperimenteerima. Peamenüü loo kitarririffi saamiseks kombineeris ta üheksa keelelise kitarri originaalse "Doomi" mängu kettsae heliefektiga. 

Gordon kavandas erinevad helimaastikud Marsi ja Põrgu jaoks. Intervjuus Revolver ajakirjaga rääkis ta, “Kuna Marsi keskkond on loodud inimeste poolt pidi muusika kõlama nagu see oleks ka inimeste loodud. Seetõttu on Põrgu atonaalne, ebakõlaline ja imelik.”  Osad palad, näiteks “At Doom’s Gate” sisaldavad auavaldust Prince’i tööle originaalse Doomi heliribal. Ta lisas lugudesse ka erinevaid viiteid; lühidalt pärast mängu väljatulekut 2016. aasta mais avastasid mängijad spektrogrammi kasutades loos “Cyberdemon” pentagramme ja arvu “666”.  Gordon avaldas hiljem Game Development Conferencel veel ühe salajase sõnumi, “Jesus loves you”, tuvastamata loos. 7. veebruaril 2019 tunnistas ta Twitteris viimase viite leituks. 

## Väljalase ja turundus
"Doom" väljastati ülemaailmselt 13. mai 2016 Playstation 4, Windows ja Xbox One platvormidele, välja arvatud Jaapanis, kus see väljastati 19. mai 2016 ning Google Stadia platvormile tuli mäng 19. augustil 2020. See oli esimene mäng "Doomi" sarjas, mis avaldati tsenseerimata Saksamaal. Nintendo Switchile avaldati mäng 10. novembril 2017 ilma SnapMapita kuna see oli liiga mahukas. Bethesda tegi koostööd Arrow Schmidt Peterson Motorsportsiga mängu reklaamimiseks. Mikhail Aleshin sõitis Indianapolis 500 rallivõistlusel "Doomi" järgi kaunistatud autoga, kuid sattus avariisse ning auto elimineeriti võistluselt.

12. juunil 2016 E3 2016 festivalil kuulutas Bethesda välja virtuaalreaalsuses mängitava versiooni "Doomist" koos demoga, mis sai väga mitmekesist tagasisidet. Mängust tehti 6. detsembril 2016 ka virtuaalne flipperimängu versioon, osana Bethesda Pinball kogust mängudele Zen Pinball 2, Pinball FX 2 ja Pinball FX 3 , ning ka tasuta mängitav app iOS ja Android telefonidele. E3 2017 festivalil avaldati mängust uus VR-versioon "Doom VFR", ning see avaldati sama aasta detsembris PlayStation VR ja HTC Vive komplektidele. Mängu tegevus toimus pärast "Doomi" mängu ning see sai kriitikutelt head tagasisidet.

### Treilerid ja kaanepilt
QuakeCon 2014 festivalil sai algne treiler fännide heakskiidu. E3 2015 näitas Bethesda kaadreid nii üksinda kui ka mitmekesi mängitavast versioonist, mida aplodeeriti, kuid samas kritiseeriti liigse vägivalla eest. Hines vastas, öeldes “Kui sulle ei meeldi vägivaldsed, verised mängud, siis… "Doom" ei ole tõenäoliselt sinu jaoks mõeldud mäng.” Ameerika režissöör Joe Kosinski tegi mängule 31. märts 2016 mängufilmilise treileri.

Mängu ametlik kaanepilt avaldati 4. veebruaril 2016, ning seda hakati kohe kritiseerima, kuna pilt oli väga igav. Bethesda otsustas seejärel Twitteris küsitluse teha, et otsustada alternatiivne pilt, mis prinditakse ametliku mängu plaadi kaanele. Võitjaks osutus 68% häältega kaas, mis oli inspireeritud originaalsest "Doomist", kujutades Doom Slayerit võitlemas deemonitega Põrgus.

### Mitmikmängu testimine
Bethesda kuulutas 19. veebruaril 2014, et beetaversioon "Doomist", sel ajal veel nime all "Doom 4", tehtaks avalikuks neile kes tellisid ette ''Wolfenstein: The New Order'' (2014), uuendatud versioon mängust *[[Wolfenstein (videomäng)|Wolfenstein]]*, mille töötas välja MachineGames ning avaldas Bethesda. Neile mängijatele anti ka eksklusiivne ligipääs "Doomi" mitmikmängija versiooni  alfakatsele, mis toimus 23 - 25. oktoobril 2015.  

Mitmikmängu suletud beeta testimine algas 31. märtsil 2016 ning lõppes 3. aprillil. Sellele järgnes avatud beetaversioon, mis oli mängitav 15.–18. aprillini 2016. PC Games kritiseeris relvade valikut, kuid see eest kiitis mängu liikuvust. Ka Nathan Lawrence IGN-ist ning Adam Smith Rock, Paper, Shotgunist kritiseerisid relvi ning võrdlesid avatud beetaversiooni teiste tulistamismängudega nagu "Halo", "Quake 3", "Unreal Tournament" ja "Call of Duty". Beetaversioon sai ka halba tagasisidet mängijatelt Steamis. 

### Allalaaditav sisu
"Doom" toetas allalaaditavat sisu (DLC), millest 3 pidi ostma ning need lisasid mängu 3 uut maailma ning deemoni. Need DLC-d olid *Unto the Evil*, mis ilmus 4. augustil 2016, *Hell Followed* mis ilmus 27. oktoobril 2016 ning *Bloodfall* mis ilmus 14. detsembril 2016. Bethesda tegi need kõigile mängijatele tasuta 19. juulil 2017.

## Vastuvõtt
Kohe pärast väljalaset sai mäng positiivset tagasisidet lehel Metacritic, skooriga 85/100 arvutil ja PlayStation 4, 87/100 Xbox One konsooli ning 79/100 Nintendo Switchil. Lõplik arvutiversioon sai väga head tagasisidet mängijatelt Steamis.

Mängu võrreldi kaasaegsete tulistamismängudega ning see sai palju head tagasisidet üksikmängija versiooni eest. Mike Henriquez GameRevolutionist kirjeldas visuaalset ja kunstilist disaini kui “esmaklassiline”. Sam White The Daily Telegraphist kiitis "Doomi" selle suutlikkuse eest igal platvormil, relvakujunduse ning heliriba eest. Peter Brown GameSpotist avaldas mängule tunnustust üksikmängija kampaania eest, kuna selles oli vanade mängude hing, mis on ellu äratatud moodsate elementidega. Brown tõi välja ka heliriba, kutsudes seda mõju avaldavaks. Ka Jordan Pearson Vice'ist kiitis mängu heliriba. James Davenport, ''PC Game''r ajakirjast kutsus 2016. aasta detsembris "Doomi" heliriba üheks 2016. aasta parimaks.

Polygoni Arthur Gies tõi positiivselt välja mängu maailma avastamise ning seeläbi esemete korjamise ning saladuste avastamise ja selle asjakohasuse lisatud relvade ja tegelase uuendamise võimalusega. See-eest oli ta kriitiline mängu mehhanismi suhtes, kus ilma hoiatuseta lukustatakse mingid taseme osad. Zack Furniss Destrcutoidist oli alguses skeptiline “Glory Kill” mehhanismi suhtes, kuid hiljem otsustas, et see sobib hästi mängu tempoga. Giant Bombi Brad Shoemaker tundis, et see mehhanism on aga hädavajalik mängu tempoka võitluse jaoks. Kyle Orland Ars Technicast tundis aga vastupidi, et see võtab mängijalt kontrolli ning ajab mängija segadusse.

SnapMap sai ka peamiselt head tagasiside selle lihtsuse ja arusaadavuse eest, kuid pisut pettumust valmistas see, et seal saab kasutada vaid mängus olemasolevaid objekte. Matt Bertz Game Informerist kommenteeris selle ligipääsetavust, kuid kritiseeris mitmekülgsuse puudumist ning piiranguid, mis tekivad võrreldes tavaliste kogukonna poolt loodud modidega.

Mitkmikversioon sai vastastikust tagasisidet kriitikutelt. *IGN*-i Joab Gilory kirjeldas mängu kui kahe erineva laskmismängu lugu, väites et mitmikmäng ei jõua järele üksikmängija versiooni loodud standarditele ning ei rahulda mängijaid. Matt Buchholtz *[[Electronic Gamer Monthly]]*-st kritiseeris interneti reageerimiskiirust. Edwin Ecans Thirlwell Eurogamerist tõi välja “Warpathi”, kui kõige huvitavama mängu kogu valikust, kirjeldades seda meeldejäävana ning seejuures pidades teisi mitmikmängu valikuid vähe arendatuks ning pettumust valmistavateks. Julian Bensons Kotakust kirjutas, et "Doomi" mitmikmäng sarnaneb väga teiste kaasaegsete mängudega. David Houghton GamesRadarist kutsus mitmikmängu lõpmatuseni mängitavaks, kavalaks, jõhkralt lõbusaks. Ka Jon Denton Eurogamerist kiitis seda.

### Müük
"Doom" oli oma väljalaskenädalal Suurbritannias ja Ameerika Ühendriikides läbimüügilt teine mäng. 2016. aasta juuni lõpuks tõusis mäng Suurbritannias esikohale, ületades "Uncharted 4"  ning *[[Overwatch]]*i, ja püsis esikohal ka teise nädala. Lauaarvuti versiooni müügid ületasid 500 000 eksemplari 2016. aasta mais, 1 000 000 eksemplari 2016. augustis ning 2 000 000 eksemplari 2017. aasta juulis. Kui "Doom" lasti välja Nintendo Switchile oli see väljalaskenädalal neljas enimmüüdud mäng. 

### Auhinnad
"Doom" nimetati üheks 2016. aasta parimaks mänguks erinevate kriitikute ning meediakanalite poolt näiteks *Giant Bomb*, *GameSpot*, *GamesRadar*, *[[The Escapist]]*, *[[The A.V. Club]]*, *[[Rock, Paper, Shotgun]]*, *[[James Stephanie Sterling]]*, *[[VG247]]*, *[[Daily Mirror]]* ja *[[Shacknews]]*. "Doomi# heliriba võitis parima muusika / helidisaini auhinna The Game Awards 2016 tseremoonial; Gordon, koos Periphery trummari Matt Halperni ning "Quake II" helilooja Sasha Dikiciyanifa esitas lühikese segu lugudest “Rip and Tear”, “BFG Division” ning *Quake II* “Descent into Cerberon” auhinnagaalal. See nomineeriti ka Audio Achievement ning Best Music kategooriatele 13th British Academy Games Awards auhinnatseremoonial.

## Järg
*Põhiartikkel: [[Doom Eternal]]*

"Doomi" järg "Doom Eternal" anti välja 20. märtsil 2020. "Doomi" arendamine mõjutas "Doom Eternalit" mitmeti. Pärast väljalaset läbi viidud analüüs id ja mängijaskonna poolt näitas, et palju tugineti mängus Super Pumppüssi peale ning välja jäeti kõik teised relvad. Et julgustada inimesi teisi relvi kasutama, vähendas id laskemoona arvu, mida mängija "Doom Eternalis" kanda sai ning töötles ümber teisi relvi, nende uuendusi ning vaenlasi ja lisas osadele vaenlastele nõrkuse teatud relvade vastu.  Ühtlasi kaotas id "Doom Eternali" mitmikmängija versioonis ära deathmatch versiooni ning selle asemele loodi Battlemode, kus AI ja mängija poolt kontrollitavad deemonid võitlevad mängija poolt kontrollitud Doom Slayeriga. SnapMap kaotati "Doom Eternalis" ära.

## Viited